Jean-Baptiste Sax
De Jean-Baptiste ("Batty") Sax, gebuer den 13. Oktober 1876 am Pafendall an och do gestuerwen de 7. Mee 1950 am Alter vun 73 Joer war e lëtzebuergeschen Affekot a Politiker.

Hien hat en Doktorat am Droit, a war noeneen Attaché am Justizminstère (1903), Friddensriichter zu Réiden op der Atert (1904), provisoresche Secrétaire-adjoint vum Staatsrot (1906), Distriktscommissaire vum Distrikt Lëtzebuerg (1910), Direkter vun der Steier-, Akzisen- a Kadasterverwaltung (1913).

Hie war vum 6. November 1915 bis de 24. Februar 1916 Generaldirekter (Minister) fir Justiz an Interieur, fir e puer Wochen och fir Finanzen an Erzéiung, an der Regierung Loutsch.

Dono koum hien an d'Direktioun vu Steieren, Akzisen a Kadaster zeréck, fir schlussendlech, vum 3. Juni 1924 bis de 16. November 1945, Member vum Staatsrot ze ginn.

De Batty Sax war de Brudder vum Joseph Sax.

Gielercher 
 Commandeur de l'Ordre de la couronne de chêne ()(Promotioun 1935)
 Grand officier de l'Ordre de Léopold II ()(Promotioun 1922)

Lëtzebuergesch Ministeren
Inneministere vu Lëtzebuerg
Membere vum Staatsrot zu Lëtzebuerg
Commandeur de l'ordre de la couronne de chêne
Gebuer 1876
Gestuerwen 1950
Justizministere vu Lëtzebuerg
Lëtzebuergesch Affekoten
Grand officier de l'ordre de Léopold II